Joaquín Vaquero Palacios

Joaquín Vaquero Palacios  foi un arquiteutu y pintor asturianu. El so fíu, Joaquín Vaquero Turcios, tamién foi artista (pintor, escultor y arquiteutu).

 Biografía 
Pasa la so mocedá n'Uviéu, onde vivía na cai Paraíso. Acaba el bachilleratu y darréu treslládase a Madrid pa ingresar en 1921 na Escuela d'Arquiteutura de Madrid, y enantes de terminar la carrera fai delles esposiciones n'indidivuales en París y Nueva York. Una vez convertíu n'arquiteutu incorpórase al estudiu que'l so cuñáu, Francisco Casariego, tien n'Uviéu.

Durante un tiempu (1950 - 1965) vive en Roma trabayando na Academia Española de Belles Artes, de la que llega a ser direutor, nesti tiempu dedícase dafechu a la pintura. En 1969 nómenlu miembru de la Real Academia de Belles Artes de San Fernando. 

Como pintor, los temes que más-y prestaben yeren el paisaxe y l'arquiteutura de los pueblos de Castiella y Asturies, asina como l'arquiteutura de les ruines romanes, les pirámides d'Exiptu o los poblaos de los indios americanos. Cuando pintaba figures humanes, éstes taben integraes na grandiosidá del paisaxe. El cielu, la tierra y el mar teníen una importancia grande na so obra.

 Obres 
Ente los sos proyeutos arquiteutónicos podemos indicar los siguientes:
 Uviéu
 Institutu Nacional de Previsión
 Sede de la empresa Hidrocantábrico
 Colexu Mayor América 
 Fábrica de Gas

 Grandas de Salime
 Presa y Central de Grandas de Salime

 Proaza
 Central hidroeléctrica de Proaza o saltu de Proaza.

 Santiago de Compostela
 Mercáu d'abastos

 Venecia
 Pabellón Español na Biañal de Venecia de 1952

 Pintures 
 1925, Entierro en Madrid. Oleu sobro cartón, 46 x 38 cm
 1930, El Campillin. Oleu sobro llenzu, 81 x 65 cm
 1940, Playa de Zarauz
 1940, Surcos. Oleu sobro llenzu, 65 x 81 cm
 ca. 1942, Antillanas. Oleu sobro llenzu, 100 x 80 cm

 Premios y reconocimientos 
 Primera Medaya d'Arquiteutura de la Esposición Nacional (1930)
 Primera Medaya de Belles Artes na Esposición Nacional (1952)
 Medaya d'Oru de l'Arquiteutura (1996)
 Académicu de númberu de la Real Academia de Belles Artes de San Fernando de Madrid

 Referencies 

 Enllaces esternos 

Categoría:Arquiteutos y arquiteutes d'Asturies
Categoría:Pintores d'Asturies
Categoría:Persones d'Uviéu
Categoría:Medaya de plata d'Asturies